b'\n_START_ARTICLE_\nSemiregul\xc3\xa6r variabel stjerne\n_START_PARAGRAPH_\nSemiregul\xc3\xa6re variable stjerner er kjemper eller superkjemper med middels eller sen spektralklasse som fremviser betydelige periodisitet i lysendringer, fulgt, eller noen ganger avbrutt av forskjellige irregulariteter. Periodene ligger i omr\xc3\xa5det fra 20 til mer enn 2000\xc2\xa0dager, mens formen p\xc3\xa5 lyskurvene kan v\xc3\xa6re ganske forskjellige og variable for hver syklus. Amplitudene kan v\xc3\xa6re fra flere hundredeler til flere st\xc3\xb8rrelsesklasser (vanligvis 1\xe2\x80\x932\xc2\xa0st\xc3\xb8rrelsesklasser for V-filteret). Semiregul\xc3\xa6re variabler klassifiseres i flere undergrupper.'